અમેરિકન પ્રમુખ બરાક ઓબામાને પણ સેલ્ફી લેવાનો જબરો શોખ છે. નેલ્સન મંડેલાની અંત્યેષ્ટિ ક્રિયા પ્રસંગે તેઓ આફ્રિકા ગયા હતા ત્યાં સ્ટેડિયમમાં સેલ્ફી લેતાં મીડિયાની નજરે ચઢી ગયા હતા. અને તેમની ટીકાઓ થઈ હતી. આપણા વડા પ્રધાન પણ સેલ્ફી લે છે. જો કે તેમની પણ ટીકા થઈ હતી ત્યારથી તેમની સેલ્ફી દેખાતી નથી. જમાનો બદલાયો છે. પુરુષો ગોરેપનકી ક્રીમનો ઉપયોગ કરી શકે છે તો સેલ્ફી કેમ ના લઈ શકે. એક સર્વે જે ત્રણેક વર્ષ પહેલાં થયો હતો તે પ્રમાણે ઇન્સ્ટાગ્રામ સેલ્ફીમાં લગભગ ૫૮૦ લાખ ફોટો ટેગ કરેલા છે. તેમાં દર દશમાંથી એક ફોટો પુરુષોના છે. એટલે કે લગભગ ૬૦ લાખ પુરુષોએ પોતાના સેલ્ફી મૂક્યા છે. આજે તો એ દર દશમાંથી પાંચ ફોટા પુરુષોના હોઈ શકે.